UEFA Liga prvaka 1995/1996.
UEFA Liga prvaka 1995/1996. je bilo 41. izdanje elitnog evropskog nogometnog klupskog takmičenja, a četvrto otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacija u kojim je učestvovalo 16 ekipa, grupne faze takmičenja u kojem je nastupilo 16 ekipa podijeljenih u četiri grupe gdje su se pobjednici i drugoplasirane ekipe iz svake grupe kvalificirali u sljedeću nokaut fazu takmičenja. U finalnoj utakmici koja se odigrala na stadionu Olimpico u Rimu, Juventus je pobjedom u finalu protiv tadašnjeg aktuelnog prvaka Ajaxa drugi put u svojoj historiji osvojio Ligu prvaka. Fabrizio Ravanelli je golom u 12. minuti utakmice doveo Juventus u vodstvo. Jari Litmanen je u 41. minuti utakmice postavio konačan rezultat te su se igrali produžeci. Nakon produžetaka pristupilo se izvođenju jedanaesteraca gdje je Juventus bio uspješniji rezultatom 4-2. Najbolji strijelac Lige prvaka 1995/96. bio je Jari Litmanen sa 9 postignutih golova.